老庄周一枕胡蝶梦・梁州
作者：史九散人
朝代：元

paragraphs: 我这里小才思施强弄会，老精神燕约莺期。
(末哭科)(生云)大人这等大家当，缘何发悲烦恼？(末云)买不的生死。
(唱)我哭这光阴急急如流水，青春才至，白发相催。
百年身命，六道轮回。
疾箭般兔走乌飞，转回头虎倦龙疲。
起初时闹垓垓蝶急蜂忙，浓闹里笑欣欣莺甜燕美，下场头冷清清财散人离。
怎知，就里。
本是个神仙老子非凡体，待得来玉不琢不成器。
保养心猿意马肥，有甚驱驰！。